Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel tehostaa terrorisminvastaisia toimia -
lähestyvien juutalaisten juhlapyhien edellä.
Pääministeri Netanjahu: -
Israelin ja Saudi-Arabian rauha voi muuttaa maailmaa.
Presidentti Isaac Herzog: On tärkeää rukoilla koko Israelin puolesta.
Israelin puolustuslaitos jatkaa hellittämättä työtään -
Iranin tukeman terrorismin nujertamiseksi nk. Länsirannalla.
IDF, turvallisuuspalvelu ISA ja rajapoliisin erikoisyksiköt -
ovat suorittaneet laajoja terrorisminvastaisia toimia -
Juudeassa, Samariassa ja Jordanin- laaksossa kuluvalla viikolla päivittäin.
Yhteensä 35 terrorismista epäiltyä henkilöä on pidätetty.
Israelin toimet tapahtuvat tilanteessa,-
jossa kansallismielisten terrori-iskujen määrä on kasvanut.
Esimerkiksi Pohjois-Samariasta yritettiin jälleen ampua raketti -
lähiseudulla sijaitseviin Israelin siviiliyhteisöihin.
Iskuyritys onneksi epäonnistui eikä aiheuttanut vammoja tai vahinkoja.
Toinen tapaus sattui eilen, kun ohiajavasta autosta ammuttiin -
palestiinalaiskaupunki Huwaran lähellä.
Sirpaleet aiheuttivat lieviä vammoja kahdelle israelilaissiviilille.
Paikan päällä annetun ensiavun jälkeen -
loukkaantuneet kuljetettiin sairaalaan jatkohoitoon.
Sitten Jerusalemiin.
Pääministeri Netanjahu järjesti kansliansa henkilökunnalle -
juhlatilaisuuden tämän viikon perjantaina vietettävän -
juutalaisen uudenvuoden eli rosh hashanan kunniaksi.
Onnellista ja makeaa uutta vuotta -
teille kaikille, ihanille lapsillenne ja perheillenne.
Toivon, että uusi vuosi tuo tullessaan enemmän yhtenäisyyttä -
ja vähemmän jakolinjoja keskuuteemme.
Toivon meidän kaikkien, tai ainakin useimpien, muistavan, -
että olemme yksi kansa, jolla on yksi maa ja yksi armeija -
sekä yhteinen menneisyys ja yhteinen tulevaisuus.
Netanjahu korosti, että heprealaisen uuden vuoden vaihtuessa -
Israelilla on edessään suuria haasteita mutta myös mahdollisuuksia.
Edessämme on suuria haasteita ja suuria mahdollisuuksia.
Ensimmäinen ja tärkein haaste on turvallisuus. Iran liittolaisineen -
yrittää laajentaa terrorismia erityisesti Juudeassa ja Samariassa -
mutta myös muualla. Taistelemme vastaan kiivaasti.
Olemme eliminoineet tänä vuonna jo lähes 170 terroristia.
Kamppailu on armotonta, -
ja tasaamme tilit murhaajien sekä heidän lähettäjiensä kanssa.
Haasteiden lisäksi Netanjahu alleviivasi myös mahdollisuuksia, -
jotka voivat hänen mukaansa -
muuttaa Israelia, Lähi-itää ja jopa koko maailmaa.
Abraham-sopimusten solmimisen jälkeen -
olemme työskennelleet yhdessä amerikkalaisten ystäviemme kanssa -
laajentaaksemme rauhanpiiriä tavalla,
joka muuttaa Israelia, Lähi-itää ja paljolti myös koko maailmaa.
Tavoitteenamme on solmia Saudi-Arabian kanssa sellainen rauha,
jonka myötävaikutuksesta tästä alueesta tulee -
elintärkeän infrastruktuurin valtaväylä.
Tällä tarkoitan valokuitukaapeleita sekä Aasiasta Arabian niemimaan -
ja Jordanian kautta Israeliin ulottuvia rautateitä ja energiaputkia.
Israelista tulee silta koko maailmaan.
Muutos on valtaisa. Tulette kaikki huomaamaan ja tuntemaan sen.
Sitten Beersebaan, -
missä IDF:n tiedusteluosasto järjesti juhlatilaisuuden, -
nyt kun v. 1973 verisestä jom kippur -sodasta tulee kuluneeksi 50 vuotta.
Sota yllätti Israelin tiedusteluyhteisön.
Israelin puolustusministeri puhui tilaisuudessa kamppailusta, -
jota Israel joutuu sijaintinsa vuoksi jatkuvasti käymään.
Näiden kuluneiden 75 vuoden aikana Israel on joutunut kamppailemaan -
itsenäisyytensä, suvereniteettinsa -
ja kansalaistensa turvaamiseksi, -
ja se on siinä myös onnistunut.
Koska valtiomme sijaitsee vihamielisessä ympäristössä, -
olemme aina lukumääräisesti epäsuotuisassa asemassa -
vihollisiimme nähden.
Meitä on useita miljoonia, ja toivon, että ylitämme pian 10 miljoonan rajan.
Näissä puitteissa meidän on kyettävä tuottamaan huippuvalmiudet, -
jotta voimme pärjätä satoja miljoonia vastaan.
Avaintekijä joukkojen vahvistamisessa -
ja niiden oikeanlaisessa organisaatiorakenteessa -
sekä oikeiden päätösten tekemisessä niin rutiinitoimien kuin sodan aikana -
on tiedustelu. Korkeatasoisen tiedustelun perusteella tiedämme, -
mitä pitää puolustaa ja missä kiireellisyysjärjestyksessä, -
samoin sen, minne, milloin ja millä tavalla iskut tulee suorittaa.
Puolustusministeri Joav Gallant painotti myös, -
että Israelin on oltava valmis mihin tahansa skenaarioon -
― tiedusteluarvioista riippumatta.
Myös tänään, 50 vuoden jälkeen, meidän on alati muistettava, -
että jos meidät ― Luoja varjelkoon ― pakotetaan sotaan, -
meidän on aina oltava hyvin valmistautuneita.
Valmius riippuu olennaisesti tiedustelusta, -
mutta se ei saa olla täysin tiedustelun varassa.
On varauduttava niin hyvin kuin suinkin -
kaikkiin mahdollisiin tilanteisiin.
Samalla täytyy pitää mielessä, että kaikesta huolimatta -
voi tapahtua jotakin näiden skenaarioiden ulkopuolelta.
Siihenkin meidän täytyy varautua.
Samassa tilaisuudessa puhunut -
IDF:n esikuntapäällikkö, kenraaliluutnantti Herzi Halevi -
alleviivasi sitä, miten tärkeää on ottaa opiksi aiemmista virheistä.
Sodan opetukset voidaan tiedustelun kohdalla jakaa kahteen osaan: -
tunne vihollisesi ja ― aivan yhtä tärkeää ― tunne itsesi.
Tiedustelu-upseerin on havainnoitava epätavanomaisuuksia.
Hänen on tunnettava vihollisensa -
ja pantava merkille mahdolliset muutokset sen tavoissa.
Egyptin presidentti Sadatin julistusta siitä, -
että he ovat valmiit miljooniin uhreihin, ei olisi saanut vähätellä.
Hälytyskellojen olisi myös pitänyt soida, -
kun hän antoi sotilailleen luvan syödä ramadanin aikana.
Tiedustelu-upseerin on koko ajan havainnoitava omaa ajatteluaan -
ja terveellä tavalla kyseenalaistettava omia oletuksiaan.
Hän ei saa olla oman ajattelunsa orja,-
vaan hänen on kyettävä pureutumaan vihollisen logiikkaan -
ilman oman loogisen ajattelunsa väliintuloa.
Kenraali Halevi kiitti tiedusteluyhteisöä siitä, -
että se on ottanut opiksi aiemmista epäonnistumisistaan.
Yhteistyö IDF:n tiedusteluosaston, Mossadin, turvallisuuspalvelu ISA:n -
ja kansainvälisten kumppaneidemme kesken on voimamme lähde.
Siihen perustuu myös ylivoimamme tiedustelun saralla.
Vaikka Israelilla on tiedustelun alalla-
laadullinen etumatka vihollisiinsa nähden, -
IDF:n tiedustelukomentaja, -
kenraalimajuri Aharon Haliva varoitti omahyväisyyden vaarasta.
Tiedusteluyhteisöä on ohjeistettu varautumaan -
odottamattomien konfliktien toistumiseen, -
jotta jom kippur -sodan kaltainen yllätys ei enää koskaan toistuisi.
50 vuotta jom kippur -sodan jälkeen meillä on monia uusia haasteita.
Kävellessäni tiedusteluosaston käytäviä mieleeni tulee väistämättä, -
että samoissa tiloissa istuivat myös ne henkilöt, -
joiden johdolla jom kippur -sodan tiedustelussa epäonnistuttiin.
Voiko jom kippur -sodan kaltainen yllätys toistua?
Tiedustelussa on lähdettävä liikkeelle siitä, että niin voi käydä uudestaan.
Samalla meidän on pidettävä mielessämme -
kaikki tuon sodan opetukset, -
jotta meitä ei enää koskaan yllätetä samalla tavalla.
Israel ylläpitää korotettua hälytystasoa ulkoisten vihollisten varalta.
Samaan aikaan Israelin poliisi ilmoitti,
että juhlapyhiä edeltävät mittavat valmistelut on saatu valmiiksi.
Tuhannet poliisit partioivat Jerusalemissa ja muualla Israelissa, -
kun satojentuhansien israelilaisten ja turistien odotetaan vierailevan -
Jerusalemin Vanhassakaupungissa sijaitsevalla Itkumuurilla.
Israelin presidentti Isaac Herzog -
osallistui ultraortodoksisessa Or Haim -seminaarissa järjestettyyn -
rukoushetkeen, jossa juutalaiset pyytävät Jumalalta anteeksiantoa -
sovituspäivä jom kippurin edellä, jota vietetään maanantaina 25.9.
Me kaikki täällä, koko tämä pyhä joukko, -
rukoilemme koko Israelin puolesta. Miksi sanomme 'Kuule, Israel'?
Emme sano 'Kuule, Abraham' tai 'Kuule, Mooses'.
Sanomme 'Kuule, Israel' siksi, että rukoilemme koko kansan puolesta.
Suuri etuoikeutemme on saada toimia koko kansamme puolesta.
Se taas edellyttää sitä, että me kaikki, myös johtajat ja viranomaiset, -
toimimme vastuullisesti kaikkien israelilaisten puolesta.
Että varjelemme Israelin yhtenäisyyttä vihollistemme edessä -
ja rakentaaksemme Israelin valtiota, -
jonka saimme takaisin oltuamme tuhansia vuosia maanpaossa -
― täällä pyhässä Jerusalemissa, Israelin pääkaupungissa.
Kiitos seurasta.
Rukoillaan rauhaa Jerusalemille ja pelastusta Israelille.
Olen Jonathan Hessen.
Siunattua illanjatkoa. Nähdään huomenna, jos Luoja suo.